خزر مسلم ئه‌ميندار ئه‌نجومه‌ن دياله‌ ئه‌را(شه‌فه‌ق نيوز)وت: ئه‌نجومه‌نه‌گه‌ برياريگ له‌باوه‌ت كيشاننه‌وه‌ى هيزه‌يل ئاسايشى سه‌ر وه‌ پاريزگاگه‌ ده‌ركردگه‌ له‌ پاريزگايه‌يل تر وه‌خاتر مقه‌يه‌تيكردن له‌ بار ئاسايشى وه‌تايبه‌ت دوياى ئه‌و په‌لاماره‌يل ترۆريستيه‌ ك ئه‌را بان شاره‌يل پاريزگاگه‌ ئه‌نجام درياو قوربانيه‌يل فريه‌يگ له‌ليان كه‌فته‌و.
مسلم باس له‌وه‌يش كرد ك ئه‌نجومه‌ن پاريزگا سڵا داسه‌ پاريزگار له‌ى باوه‌ته‌و په‌يوه‌ندى بكاده‌ سه‌ركرده‌ى گشتى هيزه‌يل چه‌كدار و ده‌سڵاته‌يل ئاسايشى ئه‌را جيوه‌جيكردن ئى برياره‌و هاوردنه‌وه‌ى هيزه‌يل ئاسايشى دياله‌ له‌ ئه‌نبار و سه‌ڵاحه‌دين ئه‌را پاريزگاگه‌.
